CELEX: C2005/115/59
Language: el
Date: 2005-05-14 00:00:00
Title: Υπόθεση Τ-114/05: Προσφυγή των Joerg Peter Block και λοιπών κατά της Επιτροπής των Ευρωπαϊκών Κοινοτήτων, που ασκήθηκε στις 28 Φεβρουαρίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/33
            
         Προσφυγή των Joerg Peter Block και λοιπών κατά της Επιτροπής των Ευρωπαϊκών Κοινοτήτων, που ασκήθηκε στις 28 Φεβρουαρίου 2005
   (Υπόθεση Τ-114/05)
   (2005/C 115/59)
   Γλώσσα διαδικασίας: η γαλλική
   Ο Joerg Peter Block, κάτοικος Sterrebeek (Βέλγιο), και άλλοι 12 υπάλληλοι, εκπροσωπούμενοι από τους Stéphane Rodrigues και Alice Jaume, avocats, με τόπο επιδόσεων στο Λουξεμβούργο, άσκησαν στις 28 Φεβρουαρίου 2005 προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει τις αποφάσεις της ΑΔΑ περί απορρίψεως των ενστάσεων των προσφευγόντων, καθώς και τις αποφάσεις της ΑΔΑ, της 1ης Μαΐου 2004, περί ανακατατάξεως των προσφευγόντων στους βαθμούς Α*8 ή Β*8, αναλόγως της περιπτώσεως,
            
         
               —
            
            
               να ακυρώσει τα δελτία μισθοδοσίας των προσφευγόντων που εκδόθηκαν σε εφαρμογή της αποφάσεως της ΑΔΑ περί ανακατατάξεως των προσφευγόντων στους βαθμούς Α*8 ή Β*8, αναλόγως της περιπτώσεως, από 1ης Μαΐου 2004,
            
         
               —
            
            
               να επισημάνει στην ΑΔΑ τις συνέπειες της ακυρώσεως των προσβαλλομένων αποφάσεων και, ιδίως, την εκ νέου κατάταξη των προσφευγόντων στους βαθμούς Α*9 ή Β*9, αναλόγως της περιπτώσεως, αναδρομικώς από 1ης Μαΐου 2004,
            
         
               —
            
            
               επικουρικώς, να ζητήσει από την Επιτροπή να κρίνει τους προσφεύγοντες προακτέους στους βαθμούς Α*10 ή Β*10, αναλόγως της περιπτώσεως, κατά την επόμενη προαγωγή,
            
         
               —
            
            
               να καταδικάσει την Επιτροπή στην αποκατάσταση της βλάβης που υπέστησαν οι προσφεύγοντες λόγω της μη κατατάξεώς τους στους βαθμούς Α*9 ή Β*9, αναλόγως της περιπτώσεως, από 1ης Μαΐου 2004,
            
         
               —
            
            
               να καταδικάσει την καθής στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα
   Οι προσφεύγοντες είναι υπάλληλοι της Επιτροπής που διορίστηκαν στους βαθμούς Α7 και Β2 πριν από την έναρξη ισχύος, από 1ης Μαΐου 2004, της μεταρρυθμίσεως του Κανονισμού Υπηρεσιακής Καταστάσεως. Προσβάλλουν την κατάταξή τους στους βαθμούς Α*8 και Β*8, αντιστοίχως, κατ' εφαρμογή του άρθρου 2 του παραρτήματος ΧΙΙΙ του Κανονισμού.
   Προς στήριξη της προσφυγής τους οι προσφεύγοντες ισχυρίζονται ότι η εφαρμογή της ως άνω διατάξεως στις περιπτώσεις τους είναι παράνομη, διότι παραβαίνει το άρθρο 6 του Κανονισμού, παραβιάζει τις αρχές της ισοδυναμίας μεταξύ της παλαιάς και της νέας διαρθρώσεως σταδιοδρομιών και της ίσης μεταχειρίσεως, καθώς και της δικαιολογημένης εμπιστοσύνης, και προσβάλλει τα κεκτημένα δικαιώματα των προσφευγόντων. Οι προσφεύγοντες υποστηρίζουν επίσης ότι συντρέχει κατάχρηση εξουσίας.